Benaresa Hindua Universitato

La Benaresa Hindua Universitato aŭ Hindua Universitato de Banaraso (hindie काशी हिन्दू विश्वविद्यालय, kaʃi hind̪u viʃvəvid̪yaləy; angle Banaras Hindu University, antaŭe Benares Hindu University, ankaŭ konata kiel BHU) estas publika esploruniversitato situanta en Varanasio en la barata subŝtato Utar-Pradeŝo. Ĝi estas unu el la plej famaj barataj universitatoj. En la rangolisto de India Today por 2010, ĝi estis rangita unua inter barataj universitatoj. Kun pli ol 30,000 studentoj kaj 18,000 loĝantaj en universitatejo, BHU estas la plej granda loĝata universitato en Azio. La universitato estas unu el la ok publikaj institucioj deklarita kiel Instituto de Eminenteco de la Registaro de Barato. Ĝi estas ankaŭ unu el la 12 institucioj de Barato en Universitata Ligo de BRICS, konsorcio de eminentaj esploraj universitatoj de BRICSaj landoj. La universitato estas precipe konata pro sia esplorado kaj instruado en la kampoj de inĝenierarto kaj medicino. Ĝi estis fondita la 4-an de februaro 1916. La ĉefa kampuso, okupanta areon de 5.5 km², estis konstruita sur tereno donacita de la Raĝo de Varanasio, Kashi Naresh. La dua kampuso, la Suda Kampuso laŭnome de Rajiv Gandhi, situas en la distrikto Mirzapur, 80 km de Varanasio. Organizo Ĝi havas la jenajn fakultatojn kaj instalaĵojn: Instituto de Agrikultura Scienco (IAS) Instituto de Medicinaj Sciencoj (IMS) Sinjoro Sunderlal Hospitalo Instituto de Teknologio (IT-BHU) Fakultato de Scienco Fakultato de Sociaj Sciencoj Interfaka Lernejo de Vivsciencoj Fakultato de Edukado Fakultato de Artoj Fakultato de Bildartoj Fakultato de Prezentartoj Fakultato de Komerco Fakultato de Juro Fakultato de Administradaj Studoj Sanskrita Vidya Dharma Vigyan Sankay Mahila Mahavidyalaya La kampuso, kun siaj historiaj konstruaĵoj kaj ĝardenoj, estas unu el la plej belaj en Barato . Unuopuloj Eks-studentoj inkluzivas: Referencoj Eksteraj ligiloj Oficiala retejo